དེ་རྗེས་ཕྱི་ལོ་༡༩༩༣ལོར།ང་ཚོ་དང་རྒྱ་ནག་གཞུང་བར་གྱི་ཐད་ཀའི་འབྲེལ་བ་ཆད་པ་རེད།དེ་ལ་གཞིགས་ནས་ང་ཚོས་ཡང་བསྐྱར་མང་ཚོགས་རྣམས་ལ་གང་དགའ་ཅི་ལེགས་ཀྱི་གོ་བསྡུར་བྱས་པ་དང༌།ང་ཚོའི་ལངས་ཕྱོགས་མུ་མཐུད་ནས་ཐོག་མའི་ལངས་ཕྱོགས་ཐོག་བསྡད་པ་རེད།ད་ཆ་འདི་འདྲའི་འགག་རྩའི་སྒང་ལ་སླེབས་ཡོང་དུས།རི་བོང་རྡོ་བརྫུས་ལྟ་བུ་བྱས་ནས་བསྡད་པས་ལ་དག་ཐབས་མེད།བོད་སྤྱི་པའི་དོན་དག་འདི་བོད་མི་མང་གི་བདེ་རྩ་ཡིན་པ་ལས།ང་སྒེར་གྱི་དོན་དག་མིན།དེ་འདྲ་ཡིན་སྟབས།ད་བོད་སྤྱི་པའི་དོན་དག་འདི་བོད་མི་མང་གིས་བསམ་བློ་བཏང་ནས་ཐག་གཅོད་བྱེད་དགོས་པ་རེད།